Tăriceanu, încă o poziționare diferită de Dragnea: ALDE nu se va implica în campanie la referendumul pentru familie

Călin Popescu Tăriceanu a anunțat miercuri că ALDE nu se va implica în campania pentru referendum. ”Vom recomanda votanților noștri să voteze propriei conștiințe”, a spus Tăriceanu într-o declarație la Parlament.

”În anumite țări din Europa lucrurile au evoluat, aceste căsătorii sunt permise, nu știu dacă și sociatetea din România va evolua în aceeași direcție. După referendum va trebui să promovăm o lege a parteneriatului civil, Renate Weber lucreaza deja la proiect”, a mai spus Tăriceanu.

”Sondajele pe care le-am făcut arată că 85% dintre români vor vota în favoarea modificării definiției căsătoriei. De asemenea, 77% din votanții ALDE susțin acest punct de vedere”, a mai spus șeful ALDE.

Poziția ALDE e complet diferită de cea a PSD, partenerul de coaliție guvernamentală, care e principalul promotor al interzicerii căsătoriilor între persoanele de același sex.